Oh be sok hal terem a nagy Balatonban
Oh be sok hal terem a nagy Balatonban,
Minden ágon egy mércze mak a Bakonyban.
Örül ott a halász, rikkongat a kanász,
               Örömében.

Szépen illik a sült kappan a czin tálban,
Jó bor terem Füreden, és Köves Kálban.
Igyál jó barátom, neked ezt kivánom:
               Sokáig élj!

Addig kell a vasat ütni, a mig tüzes,
Semmit sem ér az a hordó, a melly üres.
Kell hát bele tenni, ki kell osztán venni,
               Ha szükséges.
Népköltészet